b'\n_START_ARTICLE_\nViktorijanska arhitektura\n_START_PARAGRAPH_\nViktorijanska arhitektura je vrsta o\xc5\xbeivljenih arhitekturnih slogov sredi 19. stoletja in v poznem 19. stoletju. Nana\xc5\xa1a se na vladavino kraljice Viktorije (1837\xe2\x88\x921901), zato se imenuje viktorijanska doba. V tem obdobju so se v gradbeni\xc5\xa1tvu uporabljali slogi, znani kot viktorijanski. \xc5\xa0tevilni elementi  "viktorijanske" arhitekture niso bili priljubljeni vse do pozne vladavine kraljice Viktorije. Slogi so pogosto vklju\xc4\x8devali razlage in eklekti\xc4\x8dne o\xc5\xbeivitve zgodovinskih slogov z me\xc5\xa1anico bli\xc5\xbenjevzhodnih in azijskih vplivov. Obdobje je dobilo ime po kraljici, kar je bilo obi\xc4\x8dajno za britansko in francosko poimenovanje arhitekturnih slogov. Temu obdobju sta sledili jurijanska arhitektura in pozneje regentska arhitektura, nato pa edvardijanska arhitektura.\n_START_SECTION_\nMednarodno \xc5\xa1irjenje viktorijanskega sloga\n_START_PARAGRAPH_\nV 18. stoletju so se nekateri angle\xc5\xa1ki arhitekti izselili v kolonije, a ker se je britanski imperij v 19. stoletju mo\xc4\x8dno uveljavil, so se mnogi arhitekti izselili na za\xc4\x8detku svoje kariere. Nekateri so izbrali Zdru\xc5\xbeene dr\xc5\xbeave Amerike, drugi so od\xc5\xa1li v Kanado, Avstralijo in na Novo Zelandijo. Obi\xc4\x8dajno so uporabili arhitekturne sloge, ki so bili modni, ko so zapustili Anglijo. Do druge polovice stoletja pa je izbolj\xc5\xa1anje prometa in povezav omogo\xc4\x8dilo, da so imeli celo oddaljeni deli imperija dostop do publikacij, kot je revija The Builder, ki so kolonialnim arhitektom pomagale, da so bili obve\xc5\xa1\xc4\x8deni o novostih. Tako se je vpliv angle\xc5\xa1ke arhitekture raz\xc5\xa1iril po vsem svetu. Ve\xc4\x8d pomembnih arhitektov je gradilo angle\xc5\xa1ke stavbe po vsem svetu, med njimi William Butterfield (stolnica svetega Petra, Adelaide) in Jacob Wrey Mold (glavni arhitekt javnih del v New Yorku).\n_START_SECTION_\nAvstralija\n_START_PARAGRAPH_\nViktorijansko obdobje je cvetelo v Avstraliji in je bilo splo\xc5\xa1no priznano od 1840 do 1890, ko je v 1880-ih v dr\xc5\xbeavi Viktorija vladala zlata mrzlica in ko se je pove\xc4\x8devalo \xc5\xa1tevilo prebivalstva. Prevladovalo je celo petnajst arhitekturnih slogov.\n_START_SECTION_\n\xc5\xa0rilanka\n_START_PARAGRAPH_\nV britanskem kolonialnem obdobju Cejlon: Pravni kolid\xc5\xbe (Sri Lanka Law College), Tehnolo\xc5\xa1ki kolid\xc5\xbe (Sri Lanka College of Technology) in hotel Galle Face.\n_START_SECTION_\nSeverna Amerika\n_START_PARAGRAPH_\nV Zdru\xc5\xbeenih dr\xc5\xbeavah Amerike "viktorijanska" arhitektura vklju\xc4\x8duje sloge, ki so bili najbolj priljubljeni med letoma 1860 in 1900. Seznam teh slogov najpogosteje zajema slog drugega francoskega cesarstva - slog empir (1855\xe2\x88\x9285), pali\xc4\x8dasti Eastlakov slog (1860\xe2\x88\x92okoli 1890), ljudski viktorijanski slog (1870\xe2\x88\x921910), slog kraljice Ane (1880\xe2\x88\x921910), Richardsonov romanski slog (1880\xe2\x88\x921900) in slog shingle (1880\xe2\x88\x921900). Tako kot v Zdru\xc5\xbeenem kraljestvu so bile v tem obdobju \xc5\xa1e vedno zgrajene neogotske in italijanske stavbe, zato jih v\xc4\x8dasih imenujemo tudi viktorijanske. Nekateri zgodovinarji imajo poznej\xc5\xa1a leta neogotike za zna\xc4\x8dilen viktorijanski slog z imenom visoka viktorijanska gotika. Pali\xc4\x8dasti Eastlakov slog, na\xc4\x8din geometrijske strojno razrezane dekoracije, izvedene iz pali\xc4\x8dastega sloga in sloga kraljice Ane v\xc4\x8dasih velja za poseben slog. Po drugi strani pa se izrazi, kot so "poslikane gospe" ali "medenjaki", lahko uporabljajo za opis nekaterih viktorijanskih stavb, vendar niso poseben slog. Imena arhitekturnih slogov (tudi njihove prilagoditve) so se v dr\xc5\xbeavah razlikovala. Mnogi domovi so zdru\xc5\xbeevali elemente razli\xc4\x8dnih slogov in jih ni mogo\xc4\x8de zlahka prepoznati kot enega posebnega._NEWLINE_V Zdru\xc5\xbeenih dr\xc5\xbeavah Amerike so pomembna mesta, ki so se v tem obdobju razvila ali so bila prete\xc5\xbeno obnovljena, Alameda, Astoria, Albany, Deal, Troy, Philadelphia, Boston, Brooklyn Heights in Victorian Flatbush del New York Cityja, Buffalo, Rochester, Chicago Columbus, Detroit, Eureka, Galena, Galveston, Grand Rapids, Baltimore, Jersey City/Hoboken, Cape May, Louisville, Cincinnati, Atlanta, Milwaukee, New Orleans, Pittsburgh, Richmond, Saint Paul, Midtown v Sacramentu in Angelino Heights v Los Angelesu. San Francisco je znan po obse\xc5\xbeni viktorijanski arhitekturi, zlasti na Haight-Ashbury, Lower Haight, Alamo Square, Noe Valley, Castro, Nob Hill in okolici Pacific Heights._NEWLINE_Okro\xc5\xbeje Distillery v Torontu, Ontario, ima najve\xc4\x8djo in najbolje ohranjeno zbirko industrijske arhitekture viktorijanske dobe v Severni Ameriki. Cabbagetown je najve\xc4\x8dje in najbolj stalno viktorijansko stanovanjsko obmo\xc4\x8dje v Severni Ameriki. Druge viktorijanske soseske v Torontu so Annex, Parkdale in Rosedale. V ZDA je ju\xc5\xbeni konec Bostona v dr\xc5\xbeavnem seznamu zgodovinskih krajev omenjen kot najstarej\xc5\xa1a in najve\xc4\x8dja viktorijanska soseska v dr\xc5\xbeavi.  Stari Louisville v Louisvillu, Kentucky, naj bi bila najve\xc4\x8dja viktorijanska soseska v dr\xc5\xbeavi.  Richmond, Virginija je dom \xc5\xa1tevilnih velikih viktorijanskih sosesk, najpomembnej\xc5\xa1a pa je Fan. Okro\xc5\xbeje Fan je najbolj znano lokalno kot najve\xc4\x8dja in najbolj "evropska" Richmondova soseska in na dr\xc5\xbeavni ravni kot najve\xc4\x8dja sosednja viktorijanska soseska v Zdru\xc5\xbeenih dr\xc5\xbeavah. Soseska Old West End v Toledu, Ohio, je znana kot najve\xc4\x8dja zbirka poznih viktorijanskih in edvardijanskih hi\xc5\xa1 v Zdru\xc5\xbeenih dr\xc5\xbeavah, vzhodno od Misisipija . Summit Avenue v Saint Paulu, Minnesota, ima najdalj\xc5\xa1i niz viktorijanskih domov v dr\xc5\xbeavi. Over-The-Rhine v Cincinnatiju, Ohio, ima najve\xc4\x8djo zbirko zgodnje viktorijanske italijanske arhitekture v Zdru\xc5\xbeenih dr\xc5\xbeavah Amerike  je primer za nedotaknjeno urbano sosesko iz 19. stoletja ._NEWLINE_Fotoalbum L\'Architecture Americaine, ki ga je izdal Albert Levy leta 1886, je morda prvo priznanje novih sil v Evropi severnoameri\xc5\xa1ki arhitekturi.\n_START_SECTION_\nOhranjanje\n_START_PARAGRAPH_\nZa ohranitev znamenitosti viktorijanske arhitekture si prizadeva Viktorijanska dru\xc5\xbeba (Victorian Society - dr\xc5\xbeavna dobrodelna organizacija, ki nadzira posege na viktorijanski in edvardijanski arhitekturi). Nedavna kampanja, ki jo je skupina prevzela, je ohranjanje viktorijanskih plinskih rezervoarjev, potem ko so komunalna podjetja napovedala na\xc4\x8drte za ru\xc5\xa1enje skoraj 200 trenutno zastarelih struktur.'